|  |  |  |
| --- | --- | --- |
|  |  |  |
| REPUBLIKA HRVATSKAKARLOVAČKA ŽUPANIJA |  |
|  | GRAD KARLOVAC |  |

GRADSKO VIJEĆE - PRIJEDLOG -

KLASA:

URBROJ:

Karlovac,

Na temelju članka 5. i 40. stavak 1 i 2 Zakona o općem upravnom postupku („Narodne novine“ broj 47/09 i 110/21), članka 77a Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 10. stavka 1. Zakona o zaštiti od buke („Narodne novine“ broj 30/09, 55/13, 153/13, 41/16, 114/18, 14/21) i Odluke o dozvoljenom prekoračenju najviše dopuštene razine buke na području Grada Karlovca („Glasnik Grada Karlovca“ broj 6/22) Gradsko vijeće Grada Karlovca na \_\_\_\_\_ sjednici održanoj dana \_\_\_\_\_\_\_\_\_ 2022. god. donosi

RJEŠENJE

za odobrenje prekoračenja najviše dopuštene razine buke

na manifestaciji „Stars open tour“ – teniski turnir udruzi Teniski klub Karlovac

I.

 Podnositelju zahtjeva, Udruzi Teniski klub Karlovac, Karlovac, Perivoj Josipa Vrbanića 7, OIB:66698112620, se za vrijeme održavanja sportsko-rekreacijske i zabavne manifestacije teniski turnir „Stars open tour“ (u daljnjem tekstu: Manifestacija), a prema sljedećim aktivnostima:

1. Odobrava se do 80 dB(A) prekoračenje najviše dopuštene razine buke mjereno na izvoru buke, za vrijeme provedbe aktivnosti „Teniski turnir“, koja će se održavati na lokacijama teniskih terena u Vrbanićevom perivoju, u periodu od 2. do 5. lipnja 2022. godine (ili u slučaju lošeg vremena, u periodu od 9. do 12. lipnja 2022. godine), svakodnevno od 09:00 do 20:00 sati.
2. Odobrava se do 88 dB(A) prekoračenje najviše dopuštene razine buke mjereno na izvoru buke, za vrijeme provedbe aktivnosti „Koncert“, koja će se održati u Perivoju Josipa Vrbanića, na javnoj površini u vlasništvu Grada Karlovca, k.č. br. 964/5 k.o. Karlovac II, na dan 4. lipnja 2022. godine (ili u slučaju lošeg vremena, na dan 11.6.2022. godine) od 19:00 sati do 23:59 sati.

Za potrebe „Koncerta“ postaviti će se pozornica za izvođača (DJ) veličine 7 m2 na središnjem dijelu k.č. br. 964/5 sukladno Rješenju UO za komunalno gospodarstvo Grada Karlovca KLASA: UP/I-944-08/22-01/103, URBROJ: 2133/01-07-03/07-22-2 od 20.04.2022.godine.

II.

 Podnositelj zahtjeva obvezan je postupiti sukladno točci I. ove Odluke te člancima 7., 8., 9. i 10. Odluke o dozvoljenom prekoračenju najviše dopuštene razine buke na području Grada Karlovca („Glasnik Grada Karlovca“ broj 6/22).

III.

 Protiv ovog Rješenja ne može se izjaviti žalba, već se može pokrenuti upravni spor.

IV.

 Ovo Rješenje objaviti će se u „Glasniku Grada Karlovca“.

PREDSJEDNIK GRADSKOG VIJEĆA

Marin Svetić, dipl.ing.šumarstva

**Obrazloženje**

 Udruga Teniski klub Karlovac, Karlovac, Perivoj Josipa Vrbanića 7 podnio je Gradu Karlovcu zahtjev za odobrenje prekoračenja najviše dopuštene razine buke za vrijeme održavanja sportsko-rekreacijske i zabavne manifestacije teniski turnir „Stars open tour“. Manifestacija će se održati od 2. do 5. lipnja 2022. godine, a provesti će se dvije aktivnosti:

1. Aktivnost „Teniski turnir“ koja će se održavati kao natjecanje u tenisu na lokacijama teniskih terena u Vrbanićevom perivoju, u periodu od 2. do 5. lipnja 2022. godine, svakodnevno od 09:00 do 20:00 sati. Planirana buka kod provedbe ove aktivnosti iznosi do 80 dB(A) (decibela) te je Teniski klub Karlovac zatražio odobrenje za prekoračenje buke do ove razine.
2. Aktivnost „Koncert“, koja će se održati u Perivoju Josipa Vrbanića, na javnoj površini u vlasništvu Grada Karlovca, k.č. br. 964/5 k.o. Karlovac II, na dan 4. lipnja 2022. godine od 19:00 sati do 01:00 sat na dan 5. lipnja 2022. godine. Planirana buka kod provedbe ove aktivnosti iznosi do 110 dB(A) (decibela) te je Teniski klub Karlovac zatražio odobrenje za prekoračenje buke do ove razine.

 S obzirom da je UO za komunalno gospodarstvo Grada Karlovca svojim Rješenjem KLASA: UP/I-944-08/22-01/103, URBROJ: 2133/01-07-03/07-22-2 od 20.04.2022.godine odobrio korištenje javne površine u Perivoju Josipa Vrbanića za postavljanje pozornice u svrhu održavanja koncerta do 23:59 sati na dan 4. lipnja 2022.godine, u točci I., podtočci 2. ovog Rješenja je određeno da aktivnost „Koncert“ može trajati do istog vremena, tj. do 23:59 sati.

 Člankom 3. Odluke o dozvoljenom prekoračenju najviše dopuštene razine buke na području Grada Karlovca propisano je da za manifestacije koje nisu „Dani piva Karlovac“ i manifestacije koje se ne održavaju na lokaciji „ŠRC Korana“ najviša dopuštena razina buke može iznositi maksimalno do 88 dB(A) te je u točci I., podtočci 2. ovog Rješenja određeno da se za aktivnost „Koncert“ dozvoljava najviša razina buke do 88 dB(A) mjereno na izvoru buke.

 Člankom 6. Odluke o dozvoljenom prekoračenju najviše dopuštene razine buke na području Grada Karlovca određeno je da su „ostali organizatori manifestacija“ (koji nisu Grad Karlovac, tvrtke i ustanove u vlasništvu Grada Karlovca i Turistička zajednica grada Karlovca) dužni podnijeti pisani zahtjev za odobrenje prekoračenja najviše dopuštene razine buke za manifestacije kojima su organizatori, a o zahtjevu će odlučiti Gradsko vijeće Grada Karlovca.

 S obzirom na prethodno rečeno, odlučeno je kao u izreci ovog Rješenja.

 PROČELNICA UO ZA GOSPODARSTVO,

 POLJOPRIVREDU I TURIZAM

 Daniela Peris, struč.spec.oec.

Privitak: Zahtjev udruge Teniski klub Karlovac

DOSTAVITI:

 1. Teniski klub Karlovac, Perivoj Josipa Vrbanića 7, 47000 Karlovac

 2. UO za komunalno gospodarstvo, Odsjek redarstva, ovdje

4. UO za gospodarstvo, poljoprivredu i turizam, ovdje

 5. Glasnik Grada Karlovca

 6. Evidencija, ovdje

 7. Pismohrana, ovdje

Dostaviti na znanje:

- Državni inspektorat, Turistička inspekcija-ispostava Karlovac, Trg Petra Zrinskog 8,

 47000 Karlovac, e-mailom: biserka.matakovic@dirh.hr, jadranka.grbinic@dirh.hr

* PU Karlovačka, Policijska postaja Karlovac